作者:岑參
標題:玉門關蓋將軍歌
內容:蓋將軍，真丈夫。行年三十執金吾，身長七尺頗有須。玉門關城迥且孤，黃沙萬裡白草枯。南鄰犬戎北接胡，暖屋繡簾紅地爐，織成壁衣花氍毹。燈前侍婢瀉玉壺，美人一雙閑且都，朱唇翠眉映明矑。清歌一曲世所無，野草繡窠紫羅襦，紅牙縷馬對樗蒱。玉盤纖手撒作盧，騎將獵向城南隅，臘日射殺千年狐。我來塞外按邊儲，